Publication: Magyar Közlöny
Issue: MK-1998-70 (Year: 1998, Number: 70)
Era: 1990-2004
Section: felelősségéről szóló 1997. évi LXXIX. törvény 33. §-a alapján, a Miniszterelnöki Hivatal közigazgatási államtitkára
Paragraph Index: 501

c) eredménytelen 0—60 pont. A vizsgázónak mind a kötelező, mind a választott szakvizsga tárgyból legalább eredményes minősítésű írásbeli vizsgát kell tennie, hogy az elfogadható legyen. Amennyiben valamely tárgyból eredménytelen minősítésű írásbeli vizsgát tesz, azt meg kell ismételni. Az írásbeli vizsga időtartama: 180 perc. A vizsgázó sikeres írásbeli dolgozatának feltétele, hogy közérthetően, gördülékenyen és nyelvtanilag is helyesen fogalmaz, áttekinthető, elfogadható válaszokat ad a kérdésekre. Szóbeli vizsga A vizsga tananyaga a közzétett követelményrendszerből, a hatályos jogszabályjegyzékből és a segédletből áll. A vizsgázó a szóbeli vizsgán a kötelező és a választott tárgyból egy-egy tételt húz. Felkészülésre legalább 30 percet kell biztosítani számára. A vizsgabizottság a húzott tételhez nem tartozó, a vizsgatárgyhoz kapcsolódó kérdést (kérdéseket) tehet fel. A szóbeli vizsga értékelése, minősítése az írásbeli vizsga értékeléséről írtakkal egyező. A vizsgázó a kihúzott tételekre vonatkozóan — megfelelő felkészülési idő után — számot ad arról, hogy a kötelező és a választott tárgy konkrét kérdésköreit magas színvonalon ismeri, azokról jó beszéd, fogalmazási készséget mutatva egy-egy vizsgatárgyból olyan időtartamban felel, amely alapján felkészültsége megítélhető. A vizsgabizottság egyéb — az említett tárgyakhoz tartozó — kérdéseire tömör, pontos válaszokat ad. Szóbeli vizsgára csak az bocsátható, aki az írásbeli vizsga követelményeit teljesítette. KÖZIGAZGATÁSI SZAKVIZSGA KÖVETELMÉNYRENDSZERE VIZSGATÁRGYANKÉNT KÖZIGAZGATÁSI VEZETÉSI ISMERETEK KÖTELEZ Ő VIZSGATÁRGYBÓL A szükséges ismeretek témaköri bontásban I. A közigazgatás korszerűsítése

Source: https://magyarkozlony.hu/hivatalos-lapok/fc5389b43bf5eebd1d240aa392076abd4f292ba8/dokumentumok/71bc51ff4da403ce765158cfaead915f58bea4f8/letoltes